137. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1098085/8011/0014 της 20 Ιουλ./9 Αυγ. 1993 (ΦΕΚ Β΄ 592) Τεκμαρτός υπολογισμός ΦΠΑ σε έσοδα από εκμετάλλευση Ε.Δ.Χ. αυτοκινήτων (ΤΑΧΙ). Έχοντας υπόψη: 1.Τις διατάξεις του Νόμ. 1642/86, όπως ισχύουν: α)της παρ. 2, του άρθρ. 54 και β)της παρ. 3 του άρθρ. 58. 2.Την ανάγκη απλοποίησης της διαδικασίας απόδοσης του ΦΠΑ από τους εκμεταλλευτές Ε.Δ.Χ. αυτοκινήτων και 3.Τη σύμφωνη γνώμη των επαγγελματικών οργανώσεων που εκπροσωπούν τους υποκειμένους στο ΦΠΑ εκμεταλλευτές Ε.Δ.Χ. αυτοκινήτων. 4.Την αριθ. Υ.2009/20.5.93 (ΦΕΚ 365/21.5. & 93 Β΄) κοινή απόφαση του Πρωθυπουργού και του Υπουργού Οικονομικών με την οποία μεταβιβάζονται αρμοδιότητες του Υπουργού στους Υφυπουργούς Οικονομικών. 5.Ότι από τις διατάξεις της απόφασης αυτής θα προκύψουν έσοδα για τον κρατικό προϋπολογισμό, αποφασίζουμε: (Αντί για τη σελ. 226,749(α) Σελ. 226,749(β) Τεύχος -Σελ.  Επιβατικά αυτοκίνητα (Δημόσιας και Ιδιωτικής Χρήσης) 21.Ε.γ.132-137 Άρθρ.1.-«1.Το ποσό του Φόρου Προστιθέμενης Αξίας που οφείλεται για κάθε Ε.Δ.Χ. αυτοκίνητο προσδιορίζεται για το έτος 1994 τεκμαρτώς σε 40.000 δραχμές». Η παρ. 1, τροποποιήθηκε ως άνω από την παρ. 1 του άρθρ. 1 της 1121998/9961/0014/23 Σεπτ. – 6 Οκτ. 1993 (ΦΕΚ Β΄ 796), απόφ. Υπ. Οικονομικών. 2.Οι εκμεταλλευτές των Ε.Δ.Χ. δεν έχουν δικαίωμα έκπτωσης του φόρου, ο οποίος επιβαρύνει τις κάθε είδους εισροές τους (δαπάνες αγοράς, λειτουργίας και συντήρησης των Ε.Δ.Χ. αυτ/των), πλην όμως υποχρεούνται να ζητούν, λαμβάνουν και διατηρούν τα οικεία παραστατικά των δαπανών αυτών. Η μη συμμόρφωση προς την υποχρέωση αυτή συνεπάγεται την επιβολή των κυρώσεων του άρθρ. 48 του Νόμ. 1642/86. Άρθρ.2-1.Ο φόρος του προηγούμενου άρθρου καταβάλλεται σε δύο δόσεις, ήτοι 50% από 1 έως 31 Μαρτίου και το υπόλοιπο 50% από 1 μέχρι 30 Σεπτεμβρίου κάθε έτους. (Ειδικά για το έτος 1993 ο φόρος θα καταβληθεί σε μία δόση από 1 έως 31 Οκτ. 1993). Το μέσα σε () δεύτερο εδάφιο, καταργήθηκε από την παρ. 2 του άρθρ. 1 της 1121998/9961/0014/23 Σεπτ. – 6 Οκτ. 1993 (ΦΕΚ Β΄ 796), απόφ. Υπ. Οικονομ. 2.Υπόχρεος για την καταβολή του φόρου στο δημόσιο είναι ο εκμεταλλευτής του Ε.Δ.Χ. αυτοκινήτου και σε περίπτωση συνιδιοκτησίας εκάτερος των συνιδιοκτητών εξ αδιαιρέτου. 3.Για την καταβολή του φόρου υποβάλλεται έκτακτη προσωρινή δήλωση στη Δ.Ο.Υ. που είναι αρμόδια για τη φορολογία εισοδήματος του εκμεταλλευτή του Ε.Δ.Χ. αυτοκινήτου στην οποία αναγράφεται ο αριθμός κυκλοφορίας του αυτοκινήτου. 4.Η καταβολή του φόρου αυτού μπορεί να πραγματοποιείται και με προεκτυπωμένα τριπλότυπα είσπραξης που εκδίδονται από το Υπουργείο Οικονομικών. 5.Σε περίπτωση εκπρόθεσμης καταβολής επιβάλλονται στους υποχρέους οι προβλεπόμενες από τα άρθρ. 47 και 48 του Νόμ. 1642/86 κυρώσεις. 6.Οι εκμεταλλευτές Ε.Δ.Χ. αυτοκινήτων δεν έχουν υποχρέωση σύνταξης περιοδικής εκκαθάρισης, ούτε υποβολής εκκαθαριστικής δήλωσης, εφόσον καταβάλλουν κανονικά εμπρόθεσμα την ως άνω οφειλή. Σελ. 226,750(β) Τεύχος -Σελ.  «Άρθρ.3.-Για το χρονικό διάστημα από 1.1.87 μέχρι 31.12.1993 τυχόν πράξεις επιβολής φόρου, οι οποίες δεν έχουν οριστικοποιηθεί με οποιοδήποτε τρόπο, περαιώνονται εφόσον καταβληθεί το υπό του άρθρ. 1 της παρούσας οριζόμενο ποσό για κάθε χρόνο. Φόρος που έχει καταβληθεί βάσει δήλωσης ή οριστικού φύλλου ελέγχου δεν επιστρέφεται, ούτε συμψηφίζεται. Φόρος για το ίδιο χρονικό διάστημα δεν αναζητείται εφόσον δεν έχουν εκδοθεί πράξεις επιβολής φόρου». Το άρθρ. 3 τροποποιήθηκε ως άνω από την παρ. 3 του άρθρ. 1 της 1121998/9961/0014/23 Σεπτ. – 6 Οκτ. 1993, (ΦΕΚ Β΄796), απόφ. Υπ. Οικονομ.

[Source: greek_legal_code_raptarchis | Tokens: 3117]